Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīva par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0828 galīgā redakcija - COD 2005/0237 */





[pic] | EIROPAS KOPIENU KOMISIJA | Briselē, 26.11.2008 COM(2008) 828 galīgā redakcija 2005/0237 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2005/0237 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā (Dokuments attiecas uz EEZ) 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Turpmāk ir izklāstīts Komisijas atzinums par Parlamenta ierosinātajiem 34 grozījumiem. 2. Pamatojums Datums, kad priekšlikumu nosūtīja Eiropas Parlamentam un Padomei (dokuments COM(2005) 587 galīgā redakcija — 2005/0237COD) — | 2006. gada 30. janvāris | Eiropas Ekonomikas un sociālo lietu komitejas atzinuma datums — | 2006. gada 13. septembris | Reģionu komitejas atzinuma datums — | 2006. gada 15. jūnijs | Datums, kad Eiropas Parlaments sniedzis atzinumu (pirmajā lasījumā) — | 2007. gada 25. aprīlis | Kopējās nostājas pieņemšanas datums — | 2008. gada 6. jūnijs | Datums, kad Eiropas Parlaments sniedzis atzinumu (otrajā lasījumā) — | 2008. gada 24. septembris | 3. Priekšlikuma mērķis Šā priekšlikuma mērķis ir reformēt spēkā esošo Kopienas atzīšanas sistēmu, kas attiecas uz organizācijām, kurām dalībvalstis uzticējušas veikt kuģu drošības pārbaudes un sertificēšanu atbilstīgi starptautiskajām konvencijām (klasificēšanas sabiedrībām), un kas noteikta Direktīvā 94/57/EK (OV L 319, 12.12.1994., 20. lpp). Šis Direktīvas ceturtais atjauninājums veikts, izmantojot pārstrādāšanas metodi. Jo īpaši pārstrādāšanas priekšlikuma mērķis ir: 1. stiprināt atzīto organizāciju uzraudzības sistēmu, izveidojot šīm organizācijām kopēju, tomēr neatkarīgu to kvalitātes vadības sistēmu sertificēšanas struktūru; 2. apvienot spēkā esošo dubulto parastās un ierobežotās atzīšanas sistēmu, proti, turpmāk atzīšana organizācijām tiks piešķirta, pamatojoties vienīgi uz attiecīgo organizāciju sniegumu un sniegto pakalpojumu kvalitāti, neņemot vērā organizāciju lielumu; 3. vienkāršot un uzlabot Kopienas piemēroto atzīšanas kritēriju struktūru, paaugstinot to prasības; 4. reformēt sankciju sistēmu, kura šobrīd paredz tikai atzīšanas apturēšanu vai atsaukšanu. Priekšlikuma mērķis ir ieviest pakāpeniskāku un efektīvāku finanšu sankciju sistēmu, nopietnākos gadījumos saglabājot atsaukšanas iespēju; 5. ieviest klases sertifikātu savstarpēju atzīšanu atzīto organizāciju vidū (sertifikāti par atbilstību šo organizāciju tehniskajiem normatīviem), jo īpaši attiecībā uz sertifikātiem kuģu aprīkojuma jomā, kuri izsniegti, pamatojoties uz līdzvērtīgiem tehniskiem standartiem; 6. precizēt dažu direktīvas noteikumu darbības jomu un atvieglot to piemērošanu. 4. Komisijas atzinums par Eiropas Parlamenta ierosinātajiem grozījumiem 4.1. Komisijas pieņemtie grozījumi Komisija pilnībā pieņem 1., no 14. līdz 17., no 19. līdz 24., 33. un 34. grozījumu. Daļēji pieņemtie grozījumi - Komisija pieņem 8. grozījuma a) daļu; bet ne b) daļu, kurā ir atkārtoti formulēts Parlamenta atzinums pirmajā lasījumā, jo Komisija uzskata, ka kopējās nostājas teksts ir atbilstošāks Komisijas 2008. gada 11. jūnija atzinumā izklāstīto iemeslu dēļ[1]. Principā pieņemtie grozījumi - Komisija var principā pieņemt 10., 11. un 12. grozījumu , ņemot vērā, ka tie ietver elementus no priekšlikuma direktīvai par karoga valstij noteikto prasību ievērošanu; tomēr ar šiem grozījumiem ieviestajām definīcijām jāattiecas vienīgi uz noteikumiem saistībā ar karoga valstij noteiktajām prasībām. Komisija atzīmē, ka Padomei ir izdevies panākt politisku vienošanos attiecībā uz priekšlikumu direktīvai par karoga valstij noteikto prasību ievērošanu. Šī politiskā vienošanās attiecas uz šādiem grozījumiem — 1., no 10. līdz 12, no 14. līdz 17., no 19. līdz 24. un 33., tādēļ šie grozījumi ir nevajadzīgi saistībā ar saskaņošanas procedūru. 4.2. Komisijas noraidītie grozījumi - Komisija noraida 2. līdz 7., 9., 13., 18. un no 25. līdz 32. grozījumu, kuros ir atkārtoti formulēts Parlamenta atzinums pirmajā lasījumā, jo Komisija uzskata, ka kopējās nostājas teksts ir atbilstošāks Komisijas 2008. gada 11. jūnija atzinumā izklāstīto iemeslu dēļ. 5. Secinājums Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš. [1] COM(2008) 370 galīgā redakcija